যাত্রীদের জন্য ১০ হাজার টাকার বিপুল ‘ছাড়’ ঘোষণা ইন্ডিগোর!

ওয়েব ডেস্ক : সম্প্রতি গোটা দেশজুড়ে আলোড়নের সৃষ্টি করেছিল ইন্ডিগোর (Indigo) বিমান বাতিলের ঘটনা। গত ৩ থেকে ৫ ডিসেম্বর ব্যাপক সমস্যার মুখে পড়েছিলেন সাধারণ মানুষ। এই পরিস্থিতিতে সেই সব যাত্রীদের জন্য বড় ঘোষণা করল ইন্ডিগো। ১০ হাজার টাকার ভাউচার (Voucher) ঘোষণা করা হয়েছে এই উড়ান সংস্থার তরফে।

গত সপ্তাহে হাজার হাজার বিমান বাতিলের জন্য ব্যাপক সমস্যার মুখে পড়েছিলেন যাত্রীরা। এই সমস্যার কারণে হস্তক্ষেপ করতে হয়েছিল কেন্দ্রীয় সরকারকে (Central Government)। প্রতিদিন ইন্ডিগোর বিমান ছেঁটে ফেলা হয়েছে ১০ শতাংশ। এমন পরিস্থিতির মধ্যে যাত্রীদের টিকিটের দাম ফিরিয়ে দেওয়া হয়েছে। সঙ্গে এবার ১০ হাজার টাকা পর্যন্ত ভাউচার ঘোষণা করা হল।

আরও খবর : ভারত-দক্ষিণ আফ্রিকার মধ্যে দ্বিতীয় টি২০ কোথায়, কখন দেখবেন?

বৃহস্পতিবার ইন্ডিগোর (Indigo) তরফে একটি বিবৃতি দেওয়া হয়েছে। যেখানে বলা হয়েছে, যে সব যাত্রীদের বিমান ২৪ ঘন্টা আগে বাতিল হয়েছে তাদেরকে ক্ষতিপূরণের ভাউচার দেওয়া হবে। যাত্রীদের ৫ থেকে ১০ হাজার টাকা পর্যন্ত ছাড় দেওয়া হবে। বিমানের যাত্রার উপর বিমানের ভাউচারের অঙ্ক নির্ধারিত হবে। ফলে আগামী এক বছরের মধ্যে ওই যাত্রীরা বিমানের টিকিট কাটলে যাত্রীরা এই পরিমাণ অঙ্কের ছাড়া পাবেন। তবে সংস্থার তরফে জানিয়ে দেওয়া হয়েছে, এই ভাউচার সকল যাত্রীদের জন্য নয়। বরং যাঁরা বেশি ক্ষতিগ্রস্ত হয়েছেন তাঁরাই এই ভাউচারের সুবিধা পাবেন।

প্রসঙ্গত, ভারতের মধ্যে যে পরিমান বিমান চলাচল হয়, তার ৬৫ শতাংশ নিয়ন্ত্রণ করে ইন্ডিগো। এই উড়ান সংস্থার ২৩০০টি বিমান প্রতিদিন পরিষেবা দেয়। কিন্তু ডিসেম্বরের প্রথম সপ্তাহেই এই পরিষেবা ব্যহত হয়। যার ফলে ভোগান্তির শিকার হন যাত্রীরা। এদিকে এমন পরিস্থিতির জন্য ইন্ডিগোর উপর বড় জরিমানা করতে পারে কেন্দ্র। এমনকি শাস্তির মুখে পড়তে পারেন আধিকারিকরাও।

দেখুন অন্য খবর :